टाटा को फाइनल में 64 रन से हराकर बीएसपी की क्रिकेट टीम बनी विजेता
भिलाई इस्पात संयंत्र के कर्मचारी इस्पात निर्माण के साथ ही क्रिकेट में भी महारथ हासिल कर रहे हैं। कर्मियों की क्रिकेट टीम ने जमशेदपुर (झारखंड) में अंतर इस्पात संयंत्र क्रिकेट प्रतियोगिता में विजेता का खिताब जीता है। इस प्रतियोगिता में कुल 9 टीमों ने भाग लिया था।
फाइनल में बीएसपी की टीम ने टाटा स्टील प्लांट की टीम को 64 रनों से पराजित किया। पहले बल्लेबाजी करते हुए बीएसपी की टीम ने 20 ओवरों में 6 विकेट के नुकसान पर 147 रन बनाए। जिसमें योगेश साहू ने 3 चौके व 3 छक्के की मदद से 41 रन जोड़े। संगीत सोनी ने 27 रन, शुभम सिंह ने नाॅट आउट 20 रन बनाए। इसके जवाब में टाटा की टीम 83 रनों पर अॉल आउट हो गई। बीएसपी के योगेश साहू ने 4 विकेट, वेदांत वैष्णव ने 2 और गौरव टंडन ने 2 विकेट लिए। मैन आॅफ द मैच योगेश साहू रहे। बीएसपी टीम के कप्तान के. राजगोपालन, टीम प्रशिक्षक राजा बैनर्जी एवं प्रबंधक उत्तम डे थे। बीएसपी टीम के सफल बल्लेबाज वेदांत वैष्णव रहे, जिन्होंने कुल 136 रन, आर. कार्तिक ने 130 रन सिद्धार्थ ने 125 रन, संगीत सोनी ने 113 रन बनाए। शुभम सिंह ने 13 और योगेश ने 12 विकेट लिए।
दूसरे मैच में बोकारो प्लांट के बल्लेबाजाें को खूब छकाया
दूसरे मैच में बोकारो स्टील प्लांट की टीम को 54 रनों से पराजित किया। पहले बल्लेबाजी करते हुए बीएसपी की टीम ने 20 ओवरों में 5 विकेट पर 166 रन बनाए। जिसमें आर. कार्तिक ने नाॅट आउट 61 रन (29 गेंद) बनाए जिसमें 04 छक्के शामिल है। सिद्धार्थ चंद्राकर ने 32 रन, वेदांत वैष्णव ने 25 रन, शुभम सिंह ने नाॅट आउट 34 रन, वैभव साहू ने 24 रन बनाए एवं बोकारो स्टील प्लांट की टीम को 112 रनों पर आउट कर दिया।
वायजाक स्टील प्लांट को पहला मैच 26 रन के अंतर से हराया
बीएसपी टीम ने पहले मैच में वायजाक स्टील प्लांट की टीम को 26 रनों से हराया है। पहले बल्लेबाजी करते हुए बीएसपी ने 20 ओवर में 175 रन बनाए, जिसमें संगीत सोनी ने 63 रन, वेदांत वैष्णव ने 45, सिद्धार्थ चंद्राकर ने 35 रन और आर. कार्तिक ने नाॅट आउट 32 रन बनाए। वायजाक को 149 रनों पर आउट कर दिया जिसमें शुभम सिंह एवं योगेश साहू ने 3-3 विकेट एवं वैभव साहू ने 2 विकेट लिए।
प्रतियोगिता में जीतकर लौटने के बाद बीएसपी के खिलाड़ियों ने ईडी और डीजीएम से मुलाकात की।
सेमीफाइनल में जिंदल को 6 विकेट से पस्त किया
सेमीफाइनल मैच में बीएसपी की टीम ने पिछले वर्ष की विजेता जेएसडब्ल्यू (जिंदल बैल्लारी) की टीम को 6 विकेटों से पराजित किया। पहले बल्लेबाजी करते हुए जेएसडब्ल्यू की टीम ने 128 रन बनाए थे। जिसमें गेंदबाजी करते हुए बीएसपी के शुभम सिंह ने 3, योगेश साहू ने 3 व वेदांत ने 2 विकेट लिए। बीएसपी की टीम ने बल्लेबाजी करते हुए 4 विकेट खोकर 129 रन बनाकर फाइनल मैच में प्रवेश किया था।
ईडी और डीजीएम से मिले खिलाड़ी, सौंपा शील्ड
बीएसपी टीम की सफलता पर ईडी पीएंडए एमके बर्मन ने टीम के खिलाड़ियों एवं अधिकारियों से भेंट की। डीजीएम आईआर व कल्चर राजीव मेनन, वरिष्ठ प्रबंधक राजेन्द्र प्रसाद, वरिष्ठ प्रबंधक एसआर जाखड़, उप प्रबंधक एसएल यादव, उप प्रबंधक ज़हूर अहमद की मौजूदगी में क्रिकेट सहित अन्य खेलों को बढ़ावा देने के लिए रणनीति तैयार की गई। इससे खिलाड़ियों के चेहरे खिले नजर आए।
awa_Deva awa_Deva hin_Deva hin_Deva hin_Deva hin_Deva hin_Deva hin_Deva awa_Deva awa_Deva awa_Deva hin_Deva